
Text rozhodnutia
I. ÚS 65/99
Ústavný súd Slovenskej republiky v Košiciach na neverejnom zasadnutí 22. septembra 1999 predbežne prerokoval návrh , bytom
a
, vo veci posúdenia súladu všeobecne
záväzného nariadenia mestskej časti Bratislava – Nové Mesto č. 2/1997 s Ústavou Slovenskej republiky a označenými zákonmi, ako aj vo veci vydania predbežného opatrenia v konaní o tomto návrhu a takto rozhodol: 1. V časti požadujúcej vyslovenie nesúladu všeobecne záväzného nariadenia obce s Ústavou Slovenskej republiky a zákonmi návrh o d m i e t a , pretože ho podali zjavne neoprávnené osoby. 2. V časti požadujúcej vydanie predbežného opatrenia návrh a
o d m i e t a ako zjavne neopodstatnený. Odôvodnenie: I.
a
Ústavnému súdu Slovenskej republiky (ďalej len „Ústavný súd SR“) bolo 25. septembra 1999 doručené podanie
a jeho manželky
(ďalej len „navrhovatelia“), bytom
, označené ako:
„Podnet na preskúmanie zákonnosti územného plánu zóny Kramáre Horný Kramer Bratislava a návrh na predbežné opatrenie“ s prílohami. Z jeho obsahu vyplynulo, že navrhovatelia požiadali, aby Ústavný súd SR na základe ich návrhu [a podľa čl. 125 písm. c) Ústavy Slovenskej republiky (ďalej len „Ústava SR“)] posúdil súlad všeobecne záväzného nariadenia mestskej časti Bratislava – Nové Mesto č. 2/1997 z 1. júla 1999 o záväzných častiach územného plánu zóny Kramáre – Horný Kramer s Ústavou SR a zákonmi a následne rozhodol: „Všeobecné záväzné nariadenie mestskej časti Bratislava – Nové mesto č. 2/1997 o záväzných častiach územného plánu zóny Kramáre – Horný Kramer, ktoré dňa 1. 7. 19997 prijalo Miestne zastupiteľstvo Mestskej časti Bratislava – Nové mesto sa ruší pre nesúlad s nasledovnými ustanoveniami záväzných predpisov: -
čl. 44 ods. 1, 2, 3 a 4 Ústavy Slovenskej republiky
-
§ 21, § 22 ods. 2, § 23 ods. 3 § 37 ods. 2, § 41 ods. 2, § 126 ods. 1, 2, 4 zákona č. 50/76 Zb. o územnom plánovaní a stavebnom poriadku v znení neskorších predpisov
-
§ 17 ods. 1, § 17 ods. 2, § 19, § 20 ods. 2, 3, § 28 ods. 1, príloha č. 2 bod I.A) odsek b vyhlášky 84/76 Zb. o územno plánovacích podkladoch a územno plánovacej dokumentácii
-
§ 9 ods. 1, § 9 ods. 3d), § 10 ods. a), § 10 ods. c), § 27 ods. 2a zákona 272/94 Zb. o ochrane zdravia
-
§ 10 ods. 1, 2, 3 vyhlášky Ministerstva zdravotníctva č. 14/1977 Zb. o ochrane zdravia pred nepriaznivými účinkami hluku a vibrácií
-
§ 3 ods. 1 zákona č. 142/1991 Zb. o čs. technických normách
-
čl. 27, 28, 31 záväznej technickej normy STN 736110 Projektovanie miestnych komunikácií
-
§ 11 ods. 7 zákona o prokuratúre č. 314/1996“.

Navrhovatelia tiež požiadali, aby Ústavný súd SR v konaní o ich návrhu rozhodol aj o predbežnom opatrení, nakoľko: „V zmysle § 74 ods. 2 občianskeho súdneho poriadku – zákon č. 99/63 Zb. v znení neskorších predpisov príslušný na nariadenie predbežného opatrenia je súd, ktorý je príslušný na konanie o veci, v našom prípade ústavný súd, keďže sa jedná o všeobecné záväzné nariadenie obce. Preto Vás v zmysle § 74 ods. 1 občianskeho súdneho poriadku žiadame o nariadenie predbežného opatrenia dvom úradom a síce Okresný úrad Bratislava III a miestny úrad Mestská časť Bratislava Nové Mesto nasledovného znenia: V lokalite Kramáre – Horný Kramer zastavujem vydávanie súhlasných stanovísk, územných rozhodnutí a stavebných povolení na všetky tie stavby, ktoré by svojou polohou znemožnili zapracovať do územného plánu zóny Kramáre – Horný Kramer hlavnú komunikáciu obstarávajúcu prepojenie Kramárov s Kolibou variantne (horná, stredná alebo spodná varianta). Zastavujem stavebné práce na všetkých rozostavaných stavbách, ktoré by svojou polohou znemožnili zapracovať do územného plánu zóny Kramáre – Horný Kramer hlavnú komunikáciu obstarávajúcu prepojenie Kramárov s Kolibou variantne (horná, stredná alebo spodná varianta)“. II. Ústavný súd SR návrh navrhovateľov predbežne prerokoval na svojom neverejnom zasadnutí, pričom zisťoval, či spĺňa zákonom predpísané náležitosti upravené v § 20 ods. 1 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o konaní pred Ústavným súdom SR“) a či nie sú dôvody na jeho odmietnutie podľa § 25 ods. 2 citovaného zákona. 1. Pri skúmaní podmienky, či návrh podali Ústavnému súdu SR oprávnené osoby, Ústavný súd SR zistil, že s návrhom na posúdenie súladu všeobecne záväzného

nariadenia orgánu územnej samosprávy s Ústavou SR a zákonmi podľa čl. 125 písm. c) Ústavy SR sa na Ústavný súd SR obrátili navrhovatelia – fyzické osoby. Nakoľko podľa § 37 ods. 1 zákona o konaní pred Ústavným súdom SR môžu návrhy na posúdenie súladu predpisov nižšej právnej sily s predpismi vyššej právnej sily podľa čl. 125 písm. a) až e) Ústavy SR podať iba subjekty uvedené v § 18 ods. 1 písm. a) až e) zákona o konaní pred Ústavným súdom SR a nakoľko medzi tieto subjekty fyzické osoby nepatria, Ústavný súd SR návrh navrhovateľov odmietol, pretože ho podali zjavne neoprávnené osoby. 2. V ďalšej časti navrhovatelia navrhli, aby Ústavný súd SR v konaní o ich veci nariadil predbežné opatrenie podľa § 74 ods. 2 Občianskeho súdneho poriadku. V tejto časti bol ich návrh odmietnutý ako zjavne neopodstatnený, keďže akékoľvek použitie ustanovení Občianskeho súdneho poriadku pred Ústavným súdom SR (tak ako to umožňuje § 31a ods. 2 zákona o konaní pred Ústavným súdom SR) vrátane rozhodnutia o predbežných opatreniach prichádza do úvahy len vo veciach, o ktorých je Ústavný súd SR oprávnený konať, t. j. o tých, ktoré pri predbežnom prerokovaní neboli odmietnuté pre niektorý z dôvodov uvedených v § 25 ods. 2 zákona o konaní pred Ústavným súdom SR. Nakoľko Ústavný súd SR návrh navrhovateľov odmietol podľa § 25 ods. 2 zákona o konaní pred Ústavným súdom SR, bolo treba ich návrh na vydanie predbežného opatrenia odmietnuť ako zjavne neopodstatnený. P o u č e n i e : Proti tomuto rozhodnutiu nemožno podať opravný prostriedok. V Košiciach 22. septembra 1999
JUDr. Tibor Š a f á r i k predseda senátu

Zdroj: KAUZIS.SK – https://www.kauzis.sk/judikatura/r/ECLI:SK:USSR:2016:1.US.65.1999.1 (dáta aktuálne k 13. 11. 2026). Záväzné je znenie zverejnené súdom.




